ཡིན་སྙམ་ན། སེམས་ལ་ངོ་བོ་རང་བཞིན། མཚན་ཉིད་གསུམ་དུ་ཡོད་པས། རྩེ་གཅིག་གི་དུས་སུ་སེམས་ཀྱི་ངོ་བོ་སྟོང་པར་རྟོགས་པ་ཡིན། སྤྲོས་བྲལ་གྱི་དུས་སུ་རང་བཞིན་གསལ་བར་རྟོགས། རོ་གཅིག་དུས་སུ་མཚན་ཉིད་གཉིས་སུ་མེད་པར་རྟོགས་པ་ཡིན། རྣལ་འབྱོར་བཞི་ཚིགས་བཅད་མ་ནས། རྩེ་གཅིག་དུས་སུ། འདི་རྣམས་ལུགས་གཅིག་ཡིན། དང་པོ་རྟོགས། རང་བཞིན་གསལ་བར་རྟོགས་པ་ཡིན། སྤྲོས་བྲལ་དུས་སུ་ངོ་བོ་སྐྱེ་འགག་སྤྲོས་པ་ཐམས་ཅད་དང་བྲལ་བར་རྟོགས། གཉིས་པ་རྟོགས། རོ་གཅིག་དུས་སུ་གསུམ་པ་ཤེས་གསུང་ངོ་། ། དེ་ལ་སྤྲོས་བྲལ་རྟོགས་པའི་རྣལ་འབྱོར་པ་ཞིག་ཞག་བདུན་དུ་མཉམ་པར་བཞག་གོ། ། དེ་ལ་ཉོན་མོངས་པ་དང་རྣམ་པར་རྟོག་པས་བར་མ་བཅད་ན་ངེས་པར་རྫོགས་པའི་བྱང་ཆུབ་ཏུ་འཚང་རྒྱ་གསུང་། སངས་མ་རྒྱས་པ་དེ་གང་གིས་ལན་སྙམ་ན། ཉོན་མོངས་པ་དང་རྣམ་པར་རྟོག་པས་བར་དུ་བཅད་པས་ལན་པ་ཡིན། དེ་ལ་འབྲུག་པ་ལ་སོགས་པ་འགའ་ཞིག་སྤྲོས་བྲལ་རྟོགས་ན་རྟོག་པ་མི་སྐྱེ་བར་འདོད་ལོ། ། ཆོས་རྗེ་ཡབ་སྲས་ཀྱི་བཞེད་པ་སྒོམ་མེད་རྟོགས་ཀྱང་རྟོག་པ་སྐྱེ་གསུང་། དེ་ལ་བཅུ་ཆོས་འདི་སྟོན་པའི་དུས་ནམ་ཡིན་སྙམ་ན། བཅུ་ཆོས་རོ་གཅིག་རྟོགས་པའི་ལག་ཆ་ཡིན་གསུང་བས། རོ་གཅིག་རྟོགས་པ་ཉུང་དུ་འགྲོ། རོ་གཅིག་རྟོགས་ནས་དེ་བས་ཀྱང་ཉུང་དུ་འགྲོ། སྒོམ་མེད་རྟོགས་ནས་རྟོགས་པ་རྣམས་ལ་རན་པ་ཡིན་གསུང་། རྩེ་གཅིག་དང་སྤྲོས་བྲལ་གྱི་དུས་སུ་ཏིང་ངེ་འཛིན་དུ་འགྱུར། རོ་གཅིག་གི་དུས་སུ་ཉེ་བར་བསྒྲུབ་བར་དུ་འགྱུར། སྒོམ་མེད་ཀྱི་དུས་སུ་ཡོན་ཏན་དུ་འགྱུར། དེ་ལྟར་ཡང་དང་པོ་ཏིང་ངེ་འཛིན་དུ་འགྱུར། གཉིས་པ་ལམ་དུ་ཡོན་ཏན་འབྱུང་། གསུམ་གསུང་ཀྱང་རྟོགས་པ་རབ་འབྲིང་གསུམ་ཀར་སྐྱེ་བའི་དུས་སུ་དགོས་གསུང་། ན་གོང་ནས་གོང་དུ་ན་འཕར་བ་ཡིན་གསུང་པ་མཆོག་དང་ཐུན་མོང་གི་དངོས་གྲུབ་འབྱུང་། ཅེས་གསུངས་སོ། ། སྤྲོས་བྲལ་གྱི་དུས་སུ་ཚོགས་པ་སྐྱོང་བ་ལ་མི་དབང་། དེ་ཅིས་ཏེ་ཞེ་ན་མཉམ་རྗེས་ཡོད་པའོ། ། མཉམ་བཞག་ལ་སྤྲོས་བྲལ་ཡིན་ཡང་། རྗེས་རྣམ་པར་རྟོག་པ་ལངས་པས། དེས་གཞན་གྱི་སྐྱོན་སྤོང་བ་དང་། ཡོན་ཏན་བསྒྲུབ་པར་མི་ནུས་པ་ཡིན། རང་ཉིད་ལ་རྗེས་ཤེས་ཡོད་པའི་གནད་ཀ་ཡིན། སྤྲོས་བྲལ་གྱི་རྟོགས་པ་ཡོད་པའི་རྣལ་འབྱོར་པ་དེས་བླ་མ་ལ་སངས་རྒྱས་ཀྱི་འདུ་ཤེས་བསྐྱེད། ལུས་ལོངས་སྤྱོད་ལ་སོགས་པས་མཆོད། གནས་དབེན་པ་རིའམ། གངས་སམ། ནགས་ཁྲོད་དུ་བསྒོམས་པས་རོ་གཅིག་གི་རྟོགས་པ་འཆར་ཏེ། དཀར་དམར་རྣམ་པ་སྣ་ཚོགས་རྣམས། ། རང་གི་སེམས་སུ་ལྷན་ཅིག་གོ། ། གཟུང་འཛིན་གྱི་རྩ་བ་སྦད་ཀྱི་ཆོད། ། གཉིས་སྣང་གི་འཁྲུལ་པ་ངང་གིས་ཞི། ། ཅེས་པ། རོ་གཅིག་གི་རྟོགས་པ་སྐྱེས་ནས་རྣམ་རྟོག་སྐྱེའམ་མི་སྐྱེ་གླེང་སློང་བྱུང་བས། སྐྱེའམ་མི་སྐྱེ་ན་སོ་སོ་སྐྱེ་བོ་དང་ཁྱད་པར་མེད་པར་སྐྱེ་གསུང་། རྗེས་ལ་ཁྱད་པར་ཡོད་དམ་མེད་ན་ཡོད། སོ་སོ་སྐྱེ་བོའི་རྟོག་པ་རང་རྒྱུད་པ་ཡིན། རྟོགས་ལྡན་གྱི་རྟོགས་པ་སྐྱེས་པ་སྐྱེ་མེད་བྱ་བ་ཡིན་གསུང་། རྟོག་པ་རང་རྒྱུད་པ་མིན་གསུང་། དེ་ལྟར་ཡང་། གཟུང་འཛིན་བག་ཆགས་སྣ་ཚོགས་རྣམས། སྒོམ་རོ་གཅིག་གི་དུས་སུ་ལྷོངས་པ་ཡིན། ། ལྷོངས་རྒྱུ་གོང་དུ་སོང་བ་ཡིན། ། ཉོན་མོངས་ལ་གབ་ས་མེད་པ་ཡིན། ། རིག་པ་སྤྱང་པོར་འགྱུར་བ་ཡིན། ། ཅེས་གསུངས་སོ། ། ད་ལྟ་རྟོགས་ལྡན་ལ་ཉོན་མོངས་པ་དེ་མི་ཡོང་དུ་ཤ་བ་ལ་ཟེར་ཏེ། དེ་མ་ཡིན། རྟོགས་ལྡན་ལ་ཡང་ཉོན་མོངས་པ་རྣམ་རྟོག་སྐྱེ། སྐྱེས་པ་དེ་ཆོས་ཉིད་ཕྱག་རྒྱ་ཆེན་པོར་མ་སོང་བས་དེ་ལྟ་བུ་ཡིན། ཅིག་གིས་ཆོས་རྗེ་ལ། བླ་མ་ལྡུམ་ལྟ་བུ་ལ་ཇོ་མོ་ཡོད་ལོ་བྱས་པས། ཇོ་མོ་ཡོད་ཀྱང་ཆོས་སྐུ་ཡིན་གསུང་ལོ། ། རྗེ་སྒམ་པོ་པའི་སློབ་མ་རྣལ་འབྱོར་ཆོས་གཡུང་གིས་ཆགས་པ་སྤྱད་ཟེར་བ་རྗེ་སྒམ་པོ་པས་གསན་པས། ཆོས་གཡུང་ཁྱོད་ཀྱིས་བུད་མེད་ལ་སྤྱད་དམ་བྱས་པས་སྤྱད། ཕྱག་རྒྱ་ཆེན་པོ་ལས་མ་འདས་པར་འདུག་ཟེར་ལོ། ། དེ་མིན་ན་དཔལ་ཕག་མོ་གྲུ་པ་ཙམ་ཅིག་ཡིན་ལོ། ། ལ་སྟོད་དམར་པོ་ལ་འདོད་ཆགས་ཆོས་སྐུར་རྟོགས་པའི་སྒོམ་ཡོད་ལོ། ། བླ་མ་ལྷ་བས་གཙང་ནས་མར་བྱོན་པས། ལ་སྟོད་དམར་པོའི་དགོན་པ་གཟིགས་སུ་བྱོན་པས། བཅུ་ཆོས་ཀྱི་གནད་འདི་ཡོད་ན་གྲུབ་ཐོབ་ཡོངས་སུ་ཕེབས་པ་ཆོས་རྗེ་རིན་པོ་ཆེ་ལྟ་བུ་སྐྱོན་མེད་ཡོན་ཏན་རྫོགས་པ་འབྱུང་བ་ཡིན་གསུང་། ཁོང་ཅིག་པོ་ལ་གནད་འདི་མེད་པས་གྲུབ་ཐོབ་སྐྱོན་ཅན་དུ་གྱུར་པ་ཡིན་གསུང་། དེ་ལ་བཅུ་ཆོས་འདི་ཡ་གི་སངས་རྒྱས་མན་ཆོད་ནས། རྩེ་གཅིག་ཡན་ཆད་ལ་དགོས་གསུང་། ཐ་ན་བཟོ་བྱེད་པ་ཡན་ཆད་ལ་དགོས་ཏེ། དཔལ་གྱི་བསམ་ཡས་བརྩིགས་རྩ་ན་རྒྱལ་པོས་ཐོ་རངས་སྐད་རིངས་བཏང་ནས། ཐམས་ཅད་ཀྱིས་བཟོ་བཀའ་རྒྱ་ཅན་སྒོམས་ཤིག་བྱ་བའི་སྐད་གཏོང་ལོ། ། དེ་ཡང་བཅུ་ཆོས་ཀྱི་གནད་ཡིན་གསུང་། སྐུ་འབག་གཅིག་འདུག་པ་ལ་ཆུ་རྟེན་ཆེན་པོ་གཅིག་ལ་ཕྱག་གཉིས་ཀས་འཆང་པ་ཅིག་འདུག་ལོ། བླ་མ་ཞང་ཚལ་པ་ལ་ཞེ་སྡང་ཆོས་སྐུར་རྟོགས་པའི་སྒོམ་ཡོད་ལོ། ། ལོ་རས་ཆུང་པ་ལ་གཏི་མུག་ཆོས་ཀྱི་སྐུར་རྟོགས་པའི་སྒོམ་ཡོད་ལོ། ། རོ་གཅིག་རྟོགས་པའི་དུས་སུ་བག་ཆགས་ལ་གནས་ས་མེད་པས་རྒྱུ་འབྲས་མྱུར་བ་ཡིན། བླ་མ་གཏུམ་སྐོམ་གྲིར་གྲོངས། བླ་མ་ལྟུམ་འདོད་ཆགས་ཀྱིས་ཁྱིམ་བཙུན་དུ་གྱུར། རྗེ་རིན་པོ་ཆེ་ལ་རྨུ་གབ་བྱུང་བ་ཡིན་གསུང་། ཕྱག་རྒྱ་ཆེན་པོ་མི་རྟོགས་པ་ཡིན་ཀྱང་། ད་རེས་འདི་ནས་རྟོགས་མི་རྟོགས་གཅིག་སྟོན་གསུང་། རྟོགས་པ་ལ་རབ་འབྲིང་ཐ་མ་གསུམ། ཐ་མ་ལ་འདོད་ཆགས་ཀྱི་རྟོག་པ་གཅིག་སྐྱེ་བ་དེ་ལ་གནད་ཀྱིས་མ་ཟིན་ན་ལོངས་སྤྱོད་ཆགས་ཅན་གཅིག་གི་དབང་དུ་ཕར་འཆོར། ཞེ་སྡང་གི་རྟོག་པ་སྐྱེས་ནས་དེ་ལ་གནད་ཀྱིས་མ་ཟིན་ན། ལོངས་སྤྱོད་དགྲ་ལ་ཕར་འཆོར། གཏི་མུག་ལ་གཉིས། རྒོད་པ་རྣམ་པ་སྣ་ཚོགས་སུ་འཕྲོ་བ་དང་། བྱིང་བ་གཏི་མུག་གི་གཉིད་གཉིས་ལ་གནད་དུ་མ་སོང་ན་ལོངས་སྤྱོད་ས་བདག་ལ་འཆོར། དེ་བཞིན་དུ་ང་རྒྱལ་དང་ཕྲག་དོག་ལ་སོགས་པ་ཐམས་ཅད་དེས་འདྲེའོ། ། རྟོགས་པ་རབ་ལ་ཕ་རོལ་ཏུ་ཕྱིན་པ་དྲུགཚད་མེད་པ་བཞི། ཐོས་བསམ་སྒོམ་གསུམ། བྱམས་པ། སྙིང་རྗེ། བྱང་ཆུབ་སེམས། བླ་མའི་མོས་གུས་ཡོད་ན་ཕར་འགྲོ། འབྲིང་པོ་ལ་ཞིང་། ཁང་པ། མཁར། ཉི་མ་ཟླ་བ། ལ་ཆེ་བཙན་དྲེགས་པའི་དབང་དུ། སྤྲིན་པ་ལ་སོགས་པའོ། ། སྔོན་ལ་ཕར་འགྲོ་ལ་རྒྱས་པར་བཤད། དེ་ནས་ཚུར་འདུ་རྒྱས་པར་བཤད། དེ་ནས་མགོ་གཉན་འཛིན་པ་རྒྱས་པར་བཤད་པ་ནི། འདོད་ཆགས་ལ་སོགས་པ་རྣམས་ལ་གནད་དུ་མ་སོང་ན་འཁོར་དུ་འདོད་ཆགས་སྤོང་མི་ནུས་པ་ཆགས་པ་སྤྱོད་པ་འབྱུང་། ཞེ་སྡང་ལ་ཞེ་སྡང་སྤོང་མི་ནུས་པར་འཁོར་དུ་འཐབ་མོ་མོད་པ་འབྱུང་། གཏི་མུག་གིས་མཛེ་པའམ། འདྲེ་གནོད་ཅན་འབྱུང་། ང་རྒྱལ་ཅན། སྐྱེ་ས་ང་བཟང་། ཡོན་ཏན་ང་ཆེ། ཤེས་རབ་ང་ཆེ། སྒོམ་སྲན་ང་ཆེ་སྙམ་པའི་ང་རྒྱལ་སྤོང་མི་ནུས་པ་ཆགས། ཕྲག་དོག་ཅན་ཕྲག་དོག་སྤོང་མི་ནུས་པ་འབྱུང་ངོ་། ། རབ་མོས་གུས་ཅན་རང་ལ་ཞུ། མོས་གུས་གཞན་ལ་བྱེད་པ་འབྱུང་། ཡང་ན་མོས་གུས་གཅིག་པོ་ཆོག་ཟེར་བའི་རིགས་འབྱུང་། བྱམས་པ་ལ་སེམས་ཅན་ལ་བྱམས་པ་ཆེན་པོའི་རིགས་འབྱུང་། སྙིང་རྗེ་ལ་སེམས་ཅན་ལ་སྙིང་རྗེ་བ་དེའི་ཁ་འཛིན་པ་འབྱུང་། བྱང་ཆུབ་ཀྱི་སེམས་དེས་འགྲེའོ། ། གནད་དུ་སོང་མ་སོང་། ཐོས་པ་ལ་ཐོས་པའི་ཁ་ཟིན་པས་སངས་རྒྱས་བྱང་ཆུབ་ཐོབ་འདོད་ན། ཐོས་པ་མང་པོའི་མི་ཕྱིར་འབྲོངས། བྱ་བ་ཡིན་ཟེར་ནས་ཁ་འཛིན། སློབ་དཔོན་པ་དང་ཐོས་པ་ཡེ་ཆུང་ཡིན་ཟེར་བ་བྱུང་། བསམ་པ་ལ་འཆི་བ་དང་མི་རྟག་པ་མ་བསམས་ན་མི་ཕན་ཟེར་བ་བྱུང་། སྒོམ་པ་དེས་འདྲེ། ཚུལ་ཁྲིམས་ལ། ཚུལ་ཁྲིམས་དགོས་པ་ཡིན། ཚུལ་ཁྲིམས་མེད་ན་རྟོགས་པ་མཐོ་ཡང་མི་ཕན་ཟེར་བ་འབྱུང་། སྦྱིན་པ་ལ། སྦྱིན་པ་དགོས་པ་ཡིན། སློབ་དཔོན་པ་ཡང་ཕྱག་དམ་ཟེར་བ་འབྱུང་། འབྲིང་པོ་ལ། ཞིང་ཁང་འདྲ་བ་ལ་སོགས་བྱ་མི་དགོས་པར་ནས་འབུལ་བ་ཡོང་བ་ལ། དེ་ཡང་དྲིན་དྲན་པ། སློབ་དཔོན་པ་ཡང་ངས་བསྐྱངས་པ་ལས་བྱུང་བ་ཡིན་ཟེར་བའམ། དེའི་རིགས་འབྱུང་ངོ་། ། ད་གསུམ་པ་སྐྱོན་མེད་པ་ཡོན་ཏན་རྫོགས་པ་མགོ་སྙམ་མི་འཛིན་པར་བྱེད་པ་ལ་ལྔ་ལྡན་སྒོམ་པར་བྱེད་པའི་ལག་རྗེས་བསྟན་པ་སྟོན། འདོད་ཆགས་ལ་རིགས་བཞི། རིགས་འདྲའི་བདེ་བ་མོ་ལ་སྒྱུར་བ་ནི་སླའོ། ། གྱི་ནའི་བདེ་བ་གནས་སྦྱོང་གཅད། འདོད་ཆགས་ཀྱི་རྟོགས་པ་གྱན་གྱུན་ཙམ་པ་དེས་ཡི་དྭགས་ཀྱི་ལུས་ཆུ་སྔན་མ་ལེན་པ་ཡིན། དེ་གཅོད་པ་ལ་ཕྱག་རྒྱ་ཆེན་པོ་སྒོམ། ཡང་ན་སེམས་སྐྱེད་ལུས་ཡི་དམ་གྱི་ལྷར་སྒོམ། ལྟེ་བར་བླ་མ་དམ་པ་སྒོམ། རིགས་འདྲ་དང་། གྱེན་དང་ཡུལ་མེད་དང་ཡུལ་ཅན་ནོ། ། དེ་ལ་དང་པོ། བླ་མ་དམ་པའི་སྐུ་ལས་ཡས་ཀྱི་མེ་འབར་བས། ཁོང་བའི་ནང་གི་རྣམ་པར་རྟོག་པ་ཐམས་ཅད་ཚིག་པར་བསམ། ཡུལ་མེད་ཀྱི་བདེ་བ་མཁའ་འགྲོ་མ་ཅེས་པ། ནམ་ཐོ་རངས་ཁར་ཡུལ་ཡིད་ལ་མེད་པའི་བདེ་བ་དེ་མཁའ་འགྲོ་མ་ཡིན་པས་ལམ་དུ་བཏང་མི་དགོས། ཕྱག་རྒྱ་ཆེན་པོ་སྒོམ། བླ་མ་ཞང་ཚལ་བས་སྤོས་ཁ་བ་ཆོས་ཞུར་ཕྱིན་པས་སྐུ་འཚམས་བཅད་ནས། ས་བདག་དང་བག་ཆགས་ངན་པ། མ་མཇལ་བས་ཞུ་ཕྱིན་བསྐུར་བས། རྣལ་འབྱོར་མའི་བརྒྱད་ཆ་ལ་ཐབས་ཤུགས་གནས་སྐམ་པོ་ལངས་ནས། སྐབས་སྐབས་སུ་རི་བོང་ཅན་ཐུར་ལ་རྒྱུགདེ་ལ་ཐབས་ཇི་ལྟར་བྱ་བ་ཞུས་པས། ཐབས་ཤུགས་གནས་སྐམ་པོ་ལངས་པས་མི་ལྟོ། རི་བོང་ཅན་ཐུར་ལ་རྒྱུག་པ་ལ་ཐུན་གཞུག་ལ་རླུང་སེམས་གཉིས་ཡིན། ཡི་གེ་ཧཾ་ལ་ལྷན་ལྷན་པ་གཉིས་གཉིས་གསུམ་གསུམ་བསྒོམས་གསུང་ལོ། ། ཡུལ་ཅན་གྱི་བདེ་བ་ཉམས་སུ་བླང་ཞེས་པ། ཡུལ་མཚན་་ཉིད་དང་ལྡན་པ་ལ་ཉོན་མོངས་པ་སྐྱེ་བའོ། ། སྐྱེ་བ་དེ་ལ་དམ་པ་རྒྱ་གར་གྱི་བཞེད་པས། རྟོག་པ་སྐྱེས་མ་ཐག་ཏུ་གནད་དུ་མ་གཏང་ན་རྟོག་པ་རགས་པར་སོང་ནས་མགོ་མི་ནོན་གསུང་ནས་སྐྱེས་མ་ཐོག་སྒོམ་ལོ། ། དམ་པ་རྒྱ་གར་འབུར་འཇོམས་བྱེད། དེ་ཡང་ཟབ་པ་ཡིན་ཏེ། ཨ་མའི་བུ་ཆུང་བསྐྱངས་པ་དཀའ། ཞེས་པ་ནི། རྟོག་པ་འབུར་བྱུང་བ་དང་ཉམས་སུ་བླངས་པས། ཡང་འབྲས་བུའི་དུས་སུ་འཁོར་བཙུན་ཆུང་ཆུང་ངུན་མ་དང་། ལོངས་སྤྱོད་ཡིན། རྟ་རྟེའུ་དང་། སྣམ་བུ་ཚང་དུ་མ་ལོངས་པ་དང་། དེས་འགྲེའོ། ། དགའ་ཞིང་དགྲ་བྱུང་རམ་ཟླ་ཕྱི་ལ་རྒྱུགབདེ་ཆེན་ཡེ་ཤེས་དུས་གནད་འཆུགས། རྒད་པོའི་ཞབས་ཏོག་སྒྱིད་པ་སྐྱུར། ཞེས་པ་ནི་རྣམ་རྟོག་སྤྱད་པའམ་ཡལ་ནས་ཉམས་སུ་ལེན་པ་རྣམ་སང་གནངས་འབྲས་བུའི་དུས་སུ། འཁོར་དུ་རྒད་པོ་བུ་ཕོགས་བུ་མོ་རྫངས་ནས་རྒས་ཁ་འདིར་སློབ་དཔོན་བ་ཅན་དུ་མ་ཎི་འདྲེན་གྱིན་སྡོད་པ་ཡིན་ཟེར་བའི་རྒད་པོ། དུག་པོ་བྱིང་རྨེད་ཆད་པ་བཞིན་དུ་གཉའ་ཁུང་དུ་སྤུང་ངེ་བ་འོང་། ཕྱག་རྟེན་ལ་རྟ་རྒན་ནམ། གླང་རྒན་ནམ། གོས་ཡིན་ན་རྙིང་པ་ཟད་པ་ཡོང་གསུངས། འགའ་ཞིག་སྦྱོར་བས་ཉམས་སུ་ལེན་སྟོན་པའི་བསྟན་པ་བག་ཙམ་གནོད། ཅེས་པ། སློབ་དཔོན་པདྨ་དང་། རྒྱལ་པོ་ཆགས་སྤྱོད་ཅིང་ལམ་དུ་གཏོང་། སློབ་དཔོན་པདྨ་ལིང་ག་ཕུར་བས་འཚོག་ཅིང་། བདག་གི་ཞེ་སྡང་འདིས་བདག་དང་སེམས་ཅན་ཐམས་ཅད་ཀྱི་ཞེ་སྡང་དག་པར་གྱུར་ཅིགཟེར་ཞིང་ལམ་དུ་བཏོང་ལོ། ། དེ་གཉིས་ཤེས་པར་ནི་བྱ། ཉམས་ལེན་ནི་མི་བྱ་གསུང་། འོ་ན་ཇི་ཙམ་ན་ཉམས་ལེན་བྱ་སྙམ་ན། རྟོག་པ་གང་ཡིན་ཡང་སྦལ་རྒྱས་པ་ལ་ཉམས་བླང་གསུང་། བླ་མས་ཇི་ལྟར་གསུངས་པ་བཞིན། ཐེན་ཐེན་པ་གཅིག་རྒྱབ་པ་ལ་བཏབ། ནང་དུ་ཉོན་མོངས་རྩལ་རྫོགས་པས། ཕྱི་རུ་ལོངས་སྤྱོད་མདངས་དང་ལྡན། ལང་འཚོས་བརྒྱན་པའི་འཁོར་གྱིས་བསྐོར། ཅེས་པ་ནི། འཁོར་དུ་ན་སོ་དར་ལ་བབ་པ། ལང་འཚོ་དང་ལྡན་པའི་འཁོར་འབྱུང་། ལོངས་སྤྱོད་པ་རྟ་བཟང་པོའམ། གོས་སྣམ་ཡིན་ཡང་ལེགས་པ་ཡིད་དུ་འོང་བ་ལ་སོགས་པ་བྱུང་། དེ་ཡང་རྟོག་པ་ཉལ་བ་ལ་སྐྱེས་ན་མི་ལང་། ལངས་པ་ལ་སྐྱེས་ན་མི་ཉལ། འགྲོ་འཕྲོ་ལ་སྐྱེས་ན་མི་སྡང་། སྡོད་འཕྲོ་ལ་སྐྱེས་ན་མི་འགྲོ། མིག་ཕྱེ་བ་ལ་སྐྱེས་ན་མི་འཛུམ། རྩུམས་པ་ལ་མི་འབྱེད། སྤྲང་པོའི་གཏམ་རྒྱུད་དང་། དཔལ་ཆེན་རྡོ་རྗེ་ཡེ་ཤེས་ཀྱི་གཏམ་རྒྱུད་གཉིས་གོ་སླའོ། ། དེས་ན་རྒྱུ་ལ་ལས་སུ་མ་སོང་བར། བར་ཆད་བསྲུང་བ་ནན་ཏན་བྱ། རགས་པ་བྱུང་ན་གཞི་ནས་སྐྱར། ཕྲ་བ་བྱུང་ན་ཐད་ཀར་གཅོད། ཅེས་གསུང་། འདོད་ཆགས་ཀྱི་རྟོགས་པ་ལམ་དུ་བཏང་བ་ནི། བདག་གི་འདོད་ཆགས་ཀྱི་རྟོག་པ་འདིས། བདག་དང་སེམས་ཅན་ཐམས་ཅད་ཀྱི་ལས་ཀྱི་སྒྲིབ་པ་དག་པར་གྱུར་ཅིགཉོན་མོངས་པའི་སྒྲིབ་པ་དག་པར་གྱུར་ཅིགཤེས་བྱའི་སྒྲིབ་པ་དག་སྐྱེས་པའི་དགའ་ཚོར་ཡང་མི་བྱ། ཡིད་མུག་ཀྱང་མི་སྒོམ། ཡན་པར་ཡང་མི་གཏང་། བདག་ཏུ་ཡང་མི་བཟུང་གསུང་། པར་གྱུར་ཅིགབྱུར་དང་། གྱོད་དང་། ལྟོ་འགོང་དང་། ཕུང་འདྲེ་དང་། ཉེས་པ་མི་མཐུན་པའི་ཕྱོགས་ཐམས་ཅད་དག་པར་གྱུར་ཅིགབྱས་ལ་ལམ་དུ་བཏང་། ཐུན་ཚོད་ཉམས་སུ་མྱོང་བས་བཟུང་། གསུང་། དེ་ནས་སེམས་བསྐྱེད་དེ། ཡང་འོག་མ་རྒྱས་ཤོས་ཟབ་གསུང་ངོ་། ། དེ་ནས་ལྷ་སྒོམ་པ་ལ་རྣམ་པ་གསལ་བ། རྣམ་དག་དྲན་པ། ང་རྒྱལ་བརྟན་པ་དང་གསུམ་མོ། ། བྱིང་ནས་གཉིད་དུ་འགྲོ་ན་མས་ཡར་གསལ་གདབ། རྒོད་ནས་རྟོག་པ་འཕྲོ་ན་ཡས་མར་གསལ་གདབ། བྱིང་རྒོད་གཉིས་མེད་ཁམས་བཟང་ངན་ཐད་ཀར་དུས་གཅིག་ལ་བཀྲ་ལམ་སྒོམ་གསུང་། གཞན་ཡང་མ་གསལ་ན་སྤྱན་དབུས་མ་གསལ་གདབ། དེ་ནས་བླ་མ་སྒོམ་པ་ནི་གདན་ཁྲི་རྒྱབ་ཡོལ་དང་བཅས་པ་སྒོམ། དེ་ནས་བསྔོ་བ་བྱ་བ་ནི། ཉལ་ཡོད་ན་ལངས་ནས་བསྡད། རྐང་པ་དཀྱིལ་ཀྲུང་བྱ། ལག་པ་ཐལ་མོ་སྦྱར། ངག་ཏུ་གསུང་སྙན་པོའི་སྒོ་ནས་བྱ་གསུང་། དེ་འདོད་ཆགས་ལ་གནད་དུ་གཏོང་བའི་ཐབས་སོ། ། ཞེ་སྡང་ལ་གནད་དུ་བཏང་དུ་བཏུབ་པ་དང་མི་བཏུབ་གཉིས། མི་བཏུབ་པ་ནི། རང་གི་དཔེ་རྟན་ཕ་དང་མ། བཞི་སྡེ་བླ་མའི་སྐུ་འཁོར་ལ། ཞེ་སྡང་བསྐྱེད་པར་མི་བྱའོ། ། སྐྱེས་ན་སྤོངས་སེམས་གནད་ཀྱི་བཟུང་། དེ་རང་ཉམས་ལེན་ཡིན། དེས་ན་ཡར་བཟང་རྟོག་གི་གསེབ་ཏུ་རྟོག། དུག་རྟ་སྨན་གྱིས་བྱས་པའི་དཔེ་གསུང་། དེ་ཡ་གིར་བཤད། དེ་ནས་དགྲ་ལ་སྐྱེ་བའི་ཞེ་སྡང་ལ་སྒོམ་པ་ནི་གོང་མས་འདྲེ། ལར་ཞེ་སྡང་ལ་གནད་དུ་གཏོང་བ་བཅུ་ཆོས། འདོད་ཆགས་ལ་གསུམ་ཆོས། གཏི་མུག་ལ་ཀུན་ཏུ་གྲོས་ན་འཆི་བ་དང་འོད་གསལ་གཉིས་སོ། ། ད་རྟོག་པ་བཟང་རྟོག་ལ་གནད་དུ་གཏོང་བ་ནི། མོས་གུས་ལ་མཚོན་ན། བླ་མ་ལ་མོས་གུས་དུང་པ་སྐྱེས་མ་ཐོག་ཀྱང་མ་ཡིན། སྐྱེས་མ་ཐོག་ནས་མིག་ནས་མཆི་མ་འདོན་པ་དང་ངག་ཏུ་ཐོན་ནས་ཀྱང་མ་ཡིན། ནས་བསྒྲུབ་ཕྱོགས་ཉམས་སུ་བླང་གསུང་།